În cultura noastră obișnuim să vedem sexul
ca fiind mai important pentru bărbați decât pentru femei.
Dar asta nu este adevărat.
Adevărul e că femeile se simt adesea mai rușinate când vorbesc despre asta.
Peste jumătate dintre ele suferă în tăcere din cauza unui fel de disfuncție sexuală.
Am auzit tot mai mult de diferența de orgasm.
Este ceva asemănător cu diferența salarială, dar mai aderent...
(Râsete)
Femeile heterosexuale ating punctul culminant
în mai puțin de 60% din cazurile în care au făcut sex.
În schimb, bărbații, în 90% din cazuri.
Ca să abordeze problemele, femeilor le-a fost vândut tratament eronat,
creme pe bază de testosteron...
chiar și injecții genitale netestate.
Sexualitatea feminină nu se poate repara cu o pastilă.
Asta fiindcă nu e defectă,
ci e înțeleasă greșit.
Cultura noastră a avut o viziune deformată din punct de vedere medical
despre sexualitatea feminină
timp de secole.
Dacă mai mult de jumătate dintre femei au o problemă sexuală,
poate că ideea noastră de sexualitate nu funcționează pentru ele.
Avem nevoie de o cunoaștere mai clară despre cum funcționează de fapt femeile.
Sunt jurnalistă
și am scris recent o carte
despre felul în care înțelegem evoluția sexualității feminine.
Sexualitatea a fost definită de când oamenii au început să domine știința.
Oamenii de știință bărbați vedeau corpul femeii
prin propriii ochi distorsionați.
Ar fi putut doar să întrebe femeile despre experiența lor.
În schimb, au cercetat corpul feminin ca pe un peisaj străin.
Chiar și astăzi dezbatem existența ejaculării feminine și a punctului G
de parcă vorbim de extratereștri sau de OZN-uri.
„Sunt într-adevăr acolo?”
(Râsete)
Toate acestea se dublează în cazul sexualității femeilor LGBTQI,
care a fost urâtă și eliminată în moduri specifice.
Ignoranța față de corpul feminin datează de secole.
Datează de la începutul medicinei moderne.
Imaginați-vă că sunteți în secolul al XVI-lea,
o perioadă de revoluție științifică în Europa.
Gânditorii provocau vechile dogme.
Construiau telescoape pentru a privi stelele.
Făceam progrese...
câteodată.
Vedeți, tații anatomiei,
și am zis „tații” pentru că, haideți să admitem, erau toți niște tipi,
se băgau între picioarele femeilor
și încercau să clasifice ceea ce vedeau.
Nu erau siguri ce să facă cu clitorisul.
Nu părea să aibă legătură cu copiii.
Anatomistul lider de la acea vreme a declarat
că e probabil un fel de creștere anormală
(Râsete)
și că orice femeie care avea așa ceva era probabil o hermafrodită.
A fost atât de rău încât părinții ar fi tăiat uneori clitorisul fiicelor
dacă-l considerau ca fiind prea mare.
Exact.
Ceva care astăzi e etichetat drept mutilare genitală a femeilor,
a fost practicat în Occident până la sfârșitul secolului al XX-lea.
Trebuie să vă întrebați:
dacă aveau îndoieli în ceea ce privește corpurile femeilor
de ce nu le-au cerut acestora puțin ajutor?
Dar cu siguranță vă gândiți: „Totul e de domeniul trecutului.
Acum este o lume diferită.
Femeile au tot ce vor.
Dispun de anticoncepționale,
folosesc sexting-ul, Tinder și își înfrumusețează organele genitale.”
(Râsete)
Lucrurile trebuie să meargă mai bine acum.
În schimb, persistă ignoranța medicală a corpului feminin.
Câți dintre voi recunoașteți asta?
Este structura completă a clitorisului.
Ne imaginăm clitorisul ca fiind acel punct central de dimensiuni mici,
dar de fapt se extinde mult în interiorul corpului.
Cea mai mare parte se află sub piele.
Acesta conține aproape aceeaşi cantitate de țesut erectil ca penisul.
Frumos, nu-i așa?
Seamănă puțin cu o lebădă.
(Râsete)
Această sculptură este realizată de o artistă numită Sophia Wallace
ca parte a proiectului său, „Cliterarizare”.
(Râsete)
Crede că e nevoie de mai multă „cliterarizare”,
și este adevărat, ținând cont că această structură
a fost schițată 3D de cercetători abia în 2009.
Asta s-a întâmplat după ce am terminat cartografierea întregului genom uman.
(Râsete)
Această ignoranță are consecințe în viața reală.
Într-o revistă medicală din 2005,
dr. Helen O'Connell, urolog,
i-a avertizat pe colegii săi că această structură nu se găsește
în nicio revistă medicală de bază,
manuale precum „Anatomia lui Gray”.
Acest lucru poate avea consecințe grave pentru chirurgie.
Uitați următoarea situație.
Domnilor:
imaginați-vă că sunteți în pericol să vă pierdeți penisul,
deoarece medicii nu sunt complet siguri unde se află
sau cum arată acesta.
În mod previzibil,
multe femei nu-și cunosc destul de bine anatomia genitală proprie.
Nu le prea puteți învinui.
Clitorisul lipsește adesea din multe diagrame sexuale.
Femeile văd cum cultura le vede trupurile cu confuzie în cel mai bun caz,
și cu total dispreț și dezgust în cel mai rău caz.
Multe femei își văd organele genitale ca fiind murdare sau inadecvate.
Își compară din ce în ce mai mult vulvele
cu cele îngrijite și minuscule pe care le văd în filmele pentru adulți.
Este unul dintre motivele pentru care labioplastia devine o afacere explozivă
în rândul femeilor și adolescentelor.
Unii oameni consideră că toate acestea reprezintă o problemă trivială.
Îmi scriam cartea când am mers la o petrecere
și cineva a întrebat: „Nu e sexualitatea o problemă a bogătașilor?
Nu se ocupă femeile peste tot în lume de probleme mai importante?”
Bineînțeles că da.
Cred că impulsul de a trivializa sexul face parte din problema noastră.
Trăim într-o cultură obsedată de sex.
Îl folosim pentru a vinde orice.
Le spunem femeilor că look-ul sexy
este printre cele mai importante lucruri pe care le pot face.
Dar ceea ce facem cu adevărat este minimalizarea sexului.
Îl reducem la o umbră tristă a ceea ce este cu adevărat.
Sexul este mai mult decât un act.
Am vorbit cu dr. Lori Brotto,
un psiholog care tratează problemele sexuale la femei,
inclusiv supraviețuitoarele unor traume.
Susține că sutele de femei pe care le vede tind să repete același lucru.
Spun: „Nu mă simt întreagă”.
Ele simt că au pierdut o legătură cu partenerii și cu ele însele.
Deci, ce este sexul?
Am definit în mod tradițional actul sexual
ca fiind un proces liniar și orientat spre scopuri.
Este ceva care începe cu pofta trupească,
continuă cu mângâierea
și se termină cu un final fericit.
Cu toate că multe femei nu îl experimentează în acest fel.
Pentru ele, este mai puțin liniar și mai mult circular.
Acesta este un nou model de stimulare și dorință a femeilor
ce a fost dezvoltat de dr. Rosemary Basson.
Spune multe lucruri,
inclusiv că femeile pot iniția o întâlnire din mai multe motive diferite,
care nu sunt dorință,
cum ar fi curiozitatea.
Pot atinge unul sau mai multe puncte culminante,
sau să simtă satisfacție fără sa fi ajuns la el.
Toate opțiunile sunt normale.
Unii oameni încep să promoveze o definiție mai bogată a sexualității.
Indiferent dacă vă identificați ca având genul masculin, feminin sau neutru,
sexul este despre relația noastră cu simțurile.
Este vorba despre încetinire,
ascultarea corpului,
intrarea în momentul prezent.
Este vorba de întreaga noastră sănătate și bunăstare.
Altfel spus,
sexul la adevărata sa amploare nu este profan,
ci sacru.
Acesta este un motiv pentru care femeile își redefinesc sexualitatea.
Întreabă: Ce este sexul pentru mine?
Ele experimentează practici care sunt mai puțin despre sfârșitul fericit
și mai mult despre senzația de întreg.
Așadar, încearcă cursuri sexuale spirituale,
ateliere de masturbare,
chiar filmarea propriei pornografii
care sărbătorește diversitatea corpurilor reale.
Pentru cineva care încă mai simte că este o problemă trivială, să ia în considerare:
cunoașterea propriului corp este crucială pentru problema imensă
a educației sexuale și a consimțământului.
Cunoscând în profunzime, în mod intim ce fel de atingere vă place,
ce presiune, ce viteză, ce context,
puteți ști mai bine ce fel de atingere e inadecvată
și să aveți încredere să spuneți acest lucru.
Acest ultim lucru nu este despre femeile care au parte de sex mai mult sau mai bun.
Nu e vorba despre a vă asigura că femeile au același număr de orgasme ca bărbații.
Este vorba despre acceptarea ta și a experienței tale unice.
Este vorba de tine ca expert al corpului tău.
E vorba de definirea plăcerii și a satisfacției cu privire la tine.
Și dacă asta înseamnă că ești cel mai fericit dacă nu faci sex,
este, de asemenea, perfect.
Dacă definim sexul ca parte a stării noastre de bine și sănătate,
atunci a lăsa femeile și fetele să dețină pe deplin acest lucru
este un pas decisiv către egalitate.
Și cred că ar fi o lume mai bună nu numai pentru femei,
ci pentru toată lumea.
Vă mulțumesc!
(Aplauze)